**Ferit Orhan Pamuk** (lahir pada 7 Jun 1952 di kota Istanbul, Turki) merupakan novelis pasca-modernis prolifik Turki termasyhur. Karyanya tersebar ke seluruh dan diterjemah ke 40 bahasa.

Pada 2005, kerajaan Turki mendakwa Orhan Pamuk atas tuduhan jenayah dan menghasut berhubung pembunuhan 1 juta etnik Armenia dan 30.000 etnik Kurdi di Anatolia, Turki. Perbicaraan sepatutnya pada 16 Disember 2005, tetapi ditunda. Jika sabit kesalahan, beliau akan dihukum gantung sampai mati. Tuduhan tersebut atas desakan antarabangsa dibatalkan pada 22 Januari 2006.

Biografi
--------

Orhan Pamuk berasal dari keluarga mewah.Ayahnya adalah pengerusi eksekutif CEO pertama syarikat komputer IBM cawangan Turki. Beliau menerima pendidikan di Sekolah Menengah Amerika Robert College di Istanbul, Turki. Seterusnya melanjutkan pelajaran dalam bidang arkitek di Universiti Teknikal Istanbul. Ibu dan bapanya mahukan beliau menjadi peguam atau arkitek. Tapi di tahun tiga beliau berhenti belajar dan menjadi penulis sepenuh masa.Orhan Pamuk berjaya menamatkan pendidikan di Institut Kewartawanan di Universiti Istanbul pada 1977. 

Dari 1985 hingga 1988 beliau menjadi pensyarah tamu di Universiti Columbia di Bandar Raya New York. Ketika masa yang sama turut menjadi mahasiswa di Universiti Iowa. 

Beliau berkahwin dengan Aylin Turegen pada 1982 tapi bercerai tahun 2001. Mendapat anak perempuan bernamaRüya. Kini Orphan Pamuk menetap di Istanbul, Turki.

Pamuk dianugerahi Hadiah Nobel dalam Kesusasteraan pada 12 Oktober 2006.

Kegiatan penulisan
------------------

Pamuk aktif menulis sejak 1974. Novel pertamanya ialah *Karanlık ve Işık* (*Gelap dan Terang*). Novel ini jadi pemenang bersama Mehmet Eroğlu tahun 1979 dalam Pertandingan Novel Milliyet Press. 

1982 novel *Cevdet Bey ve Oğulları* (*Tuan Cevdet dan anak-anaknya*) menang Hadiah Novel Orhan Kemal pada 1983. Kisahnya tentang tiga generasi sebuah keluarga Istanbul kaya yang hidup di Nisantasi, daerah Istanbul tempat Orphan Pamuk dibesarkan. 

Anugerah lain ialah Hadiah Novel Madarali 1984 atas novel *Sessiz Ev* (*Rumah yang Sunyi*) dan Prix de la Découverte Européenne 1991 .

Novel sejarah *Beyaz Kale* (*Kastil Putih*) tahun 1985 dalam bahasa Turki tahun 1985, menang Anugerah Kemerdekaan untuk Fiksyen Asing 1990.

*The New York Times* menyatakan Orphan Pamuk menghasilkan karya novel berteras pasca-moden, suatu perubahan dari naturalisme sempit dalam karya-karya awalnya. 

Novel (*Buku Hitam*) tahun (1990) sangat kontroversi kerana begitu kompleks , intuisi dan simbiosis di dalamnya.

Pada 1992 skrip filem *Gizli Yüz* (*Muka Rahasia*), berdasarkan *Kara Kitap* diarahkan oleh pengarah Turki bernama Ömer Kavur. 

Novel tahun 1995 *Yeni Hayat* (*Kehidupan Baru*) amat mengharukan masyarakat Turki dan antarabangsa kerana mendedahkan kezaliman terancang Turki ke atas etnik Kurdi di sempadan Turki - Iraq. Media Barat melaporkan etnik Kurdi di utara Iraq dibom dengan bom kimia oleh Saddam Hussein.

Tahun 1999, menulis novel *Öteki Renkler* (*Warna yang Lain*). 

Tahun 2000 menghasilkan novel *Benim Adım Kırmızı* (*Namaku Merah*). Novel ini menggunakan teknik teka-teki misteri, roman dan filasuf yang berlangsung di Istanbul pada abad ke-16, di mana zaman era Sultan Empayar Uthmaniyah Murat III pada tahun 1591 digambarkan dengan terperincinya. Novel *Namaku Merah* ini diterjemah ke 24 bahasa dan menang Hadiah IMPAC Dublin pada 2003.

Orphan Pamuk menghabiskan masa 30 tahun menulis novel fiksyen dan wang bukanlah matlamat utama penulisan beliau.

Novel *Kar* (2002) (*Snow* (Salju), 2004), membicarakan kontra antara Islamisme dengan Westernisme di era Turki moden. *New York Times* mencatat *Snow* sebagai salah satu dari Sepuluh Buku Terbaik 2004. Ia juga menerbitkan sebuah memoir/catatan perjalanan *İstanbul-Hatıralar ve Şehir* pada 2003 (Versi Inggeris, *Istanbul-Memories and the City* (Istanbul-Kenangan dan Kota) 2005). 

Pada 2005 Orphan Pamuk menang Hadiah Perdamaian Pameran Dagang Buku Jerman bernilai 25.000 Euro untuk karya sasteranya di mana utopia Eropah dan Turki Islam dapat disatukan. Hadiah ini diberikan oleh Gereja St. Paulus di Frankfurt. 

Karya Orphan berdasarkan kehilangan jati diri dalam rempuhan tamadun Barat dengan tamadun Islam di Turki. Tentu sekali Barat menyenangi karya sebegini. Begitu banyak racauan dan kegelisahan yang begitu indah berestetika.

Kontroversi
-----------

### Tuduhan menghasut

Dalam wawancara oleh majalah Das Magazin, di Switzerland pada Februari 2005 , Orphan Pamuk menyatakan 30,000 etnik Kurdi dan 1000,000 Armenia dibunuh dan tiada rakyat Turki berani tampil ke hadapan untuk membela, seumpama peristiwa Holokus di Jerman.

Pada Jun 2005, Turki menguatkuasakan undang-undang baru yang akan menghukum mereka yang menghina tindakan kerajaan Turki. Jika sabit kesalahan , akan dihukum penjara 6 bulan hingga 3 tahun. Orphan terlepas kerana ketika ucapan itu dilakukan, undang-undang itu belum dikuatkuasakan. Namun ramai rakyat Turki yang marah kepada Orphan Pamuk kerana dikatakan menghina negara bangsa Turki. Ada sebahagian enulis Turki menuduh Orphan Pamuk hanya mendedahkan keburukan negara dan bangsa Turki tapi memejamkan mata terhadap isu Palestin, Afghanistan, Iraq dan kekejaman yang dilakukan Amerika, Britain dan lain-lain kuasa besar. Sebelum ini Orphan Pamuk tidak konsisten membicarakan masalah etnik Kurdi dan Armenia.

Orphan Pamuk dituduh gilakan Hadiah Nobel yang akhirnya diberikan kepada Harold Pinter dari Britain. Ternyata Yaşar Kemal, sasterawan Turki lebih awal prihatin terhadap etnik Kurdi. Karya Orphan Pamuk dianggap mengganggu proses kemasukan Turki ke dalam Kesatuan Eropah.

### Reaksi antarabangsa

Kontroversi tentang Orphan Pamuk mendapat liputan masyarakat Eropah kerana Turki bakal menyertai Kesatuan Eropah. Pada 30 November, Parlimen Eropah setuju 5 wakil menyiasat pembersihan etnik Kurdi dan Armenia yang diketuai oleh Camiel Eurling.

Pada 1 Disember, Amnesty International mendesak Turki membatalkan penguatkuasaan Akta 301 , membenarkan Orphan Pamuk bersuara .

Pada 13 Disember, lapan penulis tersohor di dunia iaitu Jose Saramago, Gabriel Garcia Marquez, Günter Grass, Umberto Eco, Carlos Fuentes, Juan Goytisolo, John Updike dan Mario Vargas Llosa mengecam Turki kerana melanggar hak asasi manusia.

Kecaman terhadap Orphan Pamuk
-----------------------------

Hasil karya
-----------

* *Cevdet Bey ve Oğulları* (1982, *Tn. Cevdet dan Anak-anaknya*)
* *Sessiz Ev* (1983, *Rumah yang Sunyi*)
* *Beyaz Kale* (1985, *Kastil Putih*)
* *Kara Kitap* (1990, *Buku Hitam*)
* *Yeni Hayat* (1995, *Kehidupan Baru*)
* *Öteki Renkler* (1999, *Warna-warna Lain*)
* *Benim Adım Kırmızı* (2000, *Namaku Merah*)
* *Kar* (2002, Salju)
* *İstanbul: Hatıralar ve Şehir* (2003, *Istanbul: Kenangan dan Kota*)

Anugerah
--------

* 1979 Penghargaan Pertandingan Novel Milliyet Press (Turki) untuk novelnya *Karanlık ve Işık* (pemenang bersama)
* 1984 Hadiah Novel Madarali (Turki) untuk novelnya *Sessiz Ev*
* 1990 Anugerah Fiksyen Asing Bebas (Britain) untuk novelnya *Beyaz Kale*
* 1991 Prix de la Découverte Européenne (Hadiah Penemuan Eropa) (Perancis) untuk terjemahan bahasa Prancis novelnya *Sessiz Ev*
* 2002 Prix du Meilleur Livre Etranger (Hadiah untuk Buku Asing Terbaik) (Perancis) untuk novelnya *Namaku Merah*
* 2002 Premio Grinzane Cavour (Itali) untuk novelnya *Namaku Merah*
* 2003 Penghargaan Sastra Internasional IMPAC Dublin (Ireland) untuk novelnya *Namaku Merah*
* 2005 Hadiah Perdamaian Pameran Dagang Buku Jerman (Jerman)
* 2005 Prix Medicis Etranger (Perancis) untuk novelnya *Salju*
* 2006 Hadiah Nobel dalam Kesusasteraan

Pautan luar
-----------

* (Inggeris) The Comprehensive Orhan Pamuk Site
* (Inggeris) International Herald Tribune Editorial tentang Orhan Pamuk
* (Inggeris) Kaum Ekstremis mengancam membakar buku-buku Parmuk Diarkibkan 2005-11-23 di Wayback Machine - IFEX
* (Inggeris) 50 tahun dengan Istanbul Orhan Pamuk Diarkibkan 2007-10-14 di Wayback Machine
* (Inggeris) Surat Pamuk tentang peradilannya, diterbitkan dalam The New Yorker, edisi 19 Disember
* (Inggeris) Orhan Pamuk 'Bookweb' on literary website The Ledge, with suggestions for further reading.

| * l
* b
* s
Penerima Hadiah Nobel dalam Kesusasteraan |
| --- |
| 1901–1925 | 
* 1901 Sully Prudhomme
* 1902 Theodor Mommsen
* 1903 Bjørnstjerne Bjørnson
* 1904 Frédéric Mistral / José Echegaray
* 1905 Henryk Sienkiewicz
* 1906 Giosuè Carducci
* 1907 Rudyard Kipling
* 1908 Rudolf Eucken
* 1909 Selma Lagerlöf
* 1910 Paul Heyse
* 1911 Maurice Maeterlinck
* 1912 Gerhart Hauptmann
* 1913 Rabindranath Tagore
* 1914
* 1915 Romain Rolland
* 1916 Verner von Heidenstam
* 1917 Karl Gjellerup / Henrik Pontoppidan
* 1918
* 1919 Carl Spitteler
* 1920 Knut Hamsun
* 1921 Anatole France
* 1922 Jacinto Benavente
* 1923 W. B. Yeats
* 1924 Władysław Reymont
* 1925 George Bernard Shaw

 |
| 1926–1950 | 
* 1926 Grazia Deledda
* 1927 Henri Bergson
* 1928 Sigrid Undset
* 1929 Thomas Mann
* 1930 Sinclair Lewis
* 1931 Erik Axel Karlfeldt
* 1932 John Galsworthy
* 1933 Ivan Bunin
* 1934 Luigi Pirandello
* 1935
* 1936 Eugene O'Neill
* 1937 Roger Martin du Gard
* 1938 Pearl S. Buck
* 1939 Frans Eemil Sillanpää
* 1940
* 1941
* 1942
* 1943
* 1944 Johannes V. Jensen
* 1945 Gabriela Mistral
* 1946 Hermann Hesse
* 1947 André Gide
* 1948 T. S. Eliot
* 1949 William Faulkner
* 1950 Bertrand Russell

 |
| 1951–1975 | 
* 1951 Pär Lagerkvist
* 1952 François Mauriac
* 1953 Winston Churchill
* 1954 Ernest Hemingway
* 1955 Halldór Laxness
* 1956 Juan Ramón Jiménez
* 1957 Albert Camus
* 1958 Boris Pasternak
* 1959 Salvatore Quasimodo
* 1960 Saint-John Perse
* 1961 Ivo Andrić
* 1962 John Steinbeck
* 1963 Giorgos Seferis
* 1964 Jean-Paul Sartre *(anugerah ditolak)*
* 1965 Mikhail Sholokhov
* 1966 Shmuel Yosef Agnon / Nelly Sachs
* 1967 Miguel Ángel Asturias
* 1968 Yasunari Kawabata
* 1969 Samuel Beckett
* 1970 Aleksandr Solzhenitsyn
* 1971 Pablo Neruda
* 1972 Heinrich Böll
* 1973 Patrick White
* 1974 Eyvind Johnson / Harry Martinson
* 1975 Eugenio Montale

 |
| 1976–2000 | 
* 1976 Saul Bellow
* 1977 Vicente Aleixandre
* 1978 Isaac Bashevis Singer
* 1979 Odysseas Elytis
* 1980 Czesław Miłosz
* 1981 Elias Canetti
* 1982 Gabriel García Márquez
* 1983 William Golding
* 1984 Jaroslav Seifert
* 1985 Claude Simon
* 1986 Wole Soyinka
* 1987 Joseph Brodsky
* 1988 Naguib Mahfouz
* 1989 Camilo José Cela
* 1990 Octavio Paz
* 1991 Nadine Gordimer
* 1992 Derek Walcott
* 1993 Toni Morrison
* 1994 Kenzaburō Ōe
* 1995 Seamus Heaney
* 1996 Wisława Szymborska
* 1997 Dario Fo
* 1998 José Saramago
* 1999 Günter Grass
* 2000 Gao Xingjian

 |
| 2001–kini | 
* 2001 V. S. Naipaul
* 2002 Imre Kertész
* 2003 J. M. Coetzee
* 2004 Elfriede Jelinek
* 2005 Harold Pinter
* 2006 Orhan Pamuk
* 2007 Doris Lessing
* 2008 J. M. G. Le Clézio
* 2009 Herta Müller
* 2010 Mario Vargas Llosa
* 2011 Tomas Tranströmer
* 2012 Mo Yan
* 2013 Alice Munro
* 2014 Patrick Modiano
* 2015 Svetlana Alexievich
* 2016 Bob Dylan
* 2017 Kazuo Ishiguro
* 2018 Olga Tokarczuk
* 2019 Peter Handke
* 2020 Louise Glück
* 2021 Abdulrazak Gurnah
* 2022 Annie Ernaux
* 2023 Jon Fosse

 |